Document ID: 31987R3236

*****
ΚΑΝΟΝΙΣΜΟΣ (ΕΟΚ) αριθ. 3236/87 ΤΗΣ ΕΠΙΤΡΟΠΗΣ
της 29ης Οκτωβρίου 1987
για τροποποίηση του κανονισμού (ΕΟΚ) αριθ. 3472/85 σχετικά με τις λεπτομέρειες αγοράς και αποθεματοποιήσεως ελαιολάδου από τους οργανισμούς παρεμβάσεως
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1915/87 (2), και ιδίως το άρθρο 12 παράγραφος 4,
Εκτιμώντας:
ότι ο κανονισμός (ΕΟΚ) αριθ. 1915/87 του Συμβουλίου τροποποίησε τις ονομασίες των ελαιολάδων και των πυρηνελαίων από την 1η Νοεμβρίου 1987· ότι θα πρέπει να χρησιμοποιηθούν οι ονομασίες που τροποποιήθηκαν με τον τρόπο αυτό·
ότι ο κανονισμός (ΕΟΚ) αριθ. 1916/87 του Συμβουλίου (3), που καθορίζει κυρίως τις τιμές παρεμβάσεως του ελαιολάδου που εφαρμόζονται στην Ισπανία και στην Πορτογαλία για την περίοδο εμπορίας 1987/88, οδηγεί σε τιμή παρεμβάσεως στην Ισπανία που είναι ακόμη σημαντικά διαφορετική από την κοινή τιμή·
ότι με τους όρους αυτούς θα πρέπει να διατηρηθεί μια ειδική μείωση για την Ισπανία, που ήδη προβλέπεται από τον κανονισμό (ΕΟΚ) αριθ. 3472/85 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 3635/86 (5), και να προσαρμοστεί, κατά συνέπεια, η τροποποίηση σε σχέση με τις τιμές παρεμβάσεως·
ότι για λόγους σαφήνειας θα πρέπει να αντικατασταθεί το παράρτημα του εν λόγω κανονισμού·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 3472/85 (4) αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Νοεμβρίου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Οκτωβρίου 1987.

Labels: 3
2
17
18